نروژ‌ده یئرلشدیریلمیش آمریکا دنیز گوجلرینین قوموتانی ژنرال روبرت نللر، بؤلگه‌ده بؤیوک ساواشین باشلایاجاغی قونوسوندا عسگرلرینی اویاردی.
روبرت نللر، بؤلگه‌ده‌کی آمریکا وارلیغینین گئنیشله‌یه‌بیله‌جگینی تخمین ائدرک عسگرلرینه یئرلرینین دییشه‌بیله‌جگینی بیلدیردی.
عسگرلرینه سسلنن ژنرال، "اومود ائدیره‌م کی، یانیلیرام، اما ساواش یاخینلاشیر. بوراداکی وارلیغیمیز سایه‌سین‌ده سیزلر اینفورماسیون و سیاسی مباریزه‌یه قوشولورسونوز" دئدی.
یاخین واخت‌دا دقتلرین پاسیفیک اقیانوسونا و روسیایا متمرکز اولاجاغینی دیله گتیره‌ن نللر، "ساده‌جه ندن بورادا اولدوغونوزو اونوتمایین. اونلار گؤزلمله‌ییر. عینیله سیزین نئجه اونلاری گؤزلمله‌دیینیز کیمی، اونلار دا سیزی گؤزلمله‌ییر. بورادا ۳۰۰ دنیزچی وار. بو سایینی بیر گئجه‌ده ۳ مینه چیخارا بیلریک" دئدی.
